open-index/open-wikipedia-markdown huggingface dataset:
Båndgurami

**Båndgurami** er en art i gruppen *[[Trichogaster]]*. 
Det er en fisk som lever i fersk- og brakkvann med en pH på 6,0-7,5, en hardhet på 4-15 dH og en temperatur mellom 22 – 28&nbsp;°C.
Den finnes i Bangladesh, India, Nepal, Pakistan og øvre Burma.
Den blir opptil 12,5&nbsp;cm lang TL.

## Synonymer
Båndguramien har hatt en rekke vitenskapelige navn opp gjennom årene. Det gyldige (2011) er *Trichogaster fasciata*, men den har også blitt kalt:
* *Colisa fasciata*
* *Colisa ponticeriana*
* *Colisa vulgaris*
* *Polyacanthus fasciatus*
* *Trichogaster fasciatus*
* *Trichopodus bejeus*
* *Trichopodus colisa*
* *Trichopodus cotra*

## Referanser




## Eksterne lenker
*
Spania under Sommer-OL 1924

**Spania under Sommer-OL 1924**. 129 sportsutøvere fra Spania, 125 menn og fire kvinner,  deltok i ti sporter under Sommer-OL 1924 i Paris. Spania vant ikke noen medaljer.

## Medaljer
Tyrkia under Sommer-OL 1924

**Tyrkia under Sommer-OL 1924**. 22 sportsutøvere fra Tyrkia deltok i Sommer-OL 1924 i Paris. De tyrkiske deltagerne vant ingen medaljer.

## Medaljer

## Referanser
Japan under Sommer-OL 1924

**Japan under Sommer-OL 1924**. Nitten sportsutøvere fra Japan deltok under Sommer-OL 1924 i Paris. Japan kom på delt 23.-plass med en bronsemedalje.

## Medaljer

## Medaljevinnerne

## Eksterne lenker
* OL-resultater på Sports-reference.com
Boye Strøm

**«Boye» Christian Riis Strøm** (født 18. juni 1847 i Grue, død 3. juli 1930) var en norsk statistiker.

Strøm ble *[[cand. jur.]]* i 1870, og var direktør for det statistiske Centralbureau 1882–86. 1889–1915 var han stiftamtmann i Tromsø stift og amtmann i Tromsø amt.

Han utga ett bind (om Stavanger amt, 1889) av verket *[[Norges land og folk]]*, som han også var med å planlegge. Ellers bidro han til det statistiske sentralbyråets publikasjoner, og redigerte de åtte første årgangene av *[[Statistisk årbok for kongeriket Norge]]*.

Strøm ble utnevnt til ridder av St. Olavs Orden i 1891, og forfremmet til kommandør av 1. klasse den 18. september 1897 «for fortjenstfuld Embedsvirksomhed».

## Referanser




## Kilder
* *[[Salmonsens konversationsleksikon]], Anden Udgave*, bind XXII, s. 472. København: J. H. Schultz, 1927.
Magnar Flornes

**Magnar Flornes** (født 14. november 1928 i Aurland, død 2. mars 1986 i Asker) var en norsk jurist og Norges riksadvokat fra 1979 til 1986.

Han ble cand.jur. i 1954 og arbeidet i en rekke stillinger i statsadministrasjonen fra 1955 til 1968, men var også politifullmektig i Vardø fra 1962 til 1963 og konstituert byrettsdommer i Bergen i 1966. Fra 1969 var han statsadvokat i Eidsivating og i 1970 fikk han samme jobb ved Riksadvokatens kontor. 

Magnar Flornes etterfulgte Lauritz Dorenfeldt som riksadvokat i Norge fra mars 1979. 

## Saker
Som riksadvokat hadde Magnar Flornes mange store saker. Størst var nok Treholt-saken, hvor pressemeldingen om pågripelsen av byråsjef Arne Treholt ble sendt ut av riksadvokat Magnar Flornes 21. januar 1984.

 
## Litteratur
* Hvem Hva Hvor 1980 ISBN 82-516-0756-6
* *Riksadvokater gjennom 100 år – jubileumsskrift for Riksadvokatembetet* som kom ut i 1990, har et kapittel *Riksadvokatembetet etter 1979* av Erling O. Lyngtveit som handler om Magnar Flornes. 

## Referanser
Rødhalerasbora

**Rødhalerasbora** er en art i gruppen karpefisker.
Den finnes i Mekong, Chao Phraya og Mae Klong, samt nordre del av Malayahalvøya.
Den er en strømlinjeformet, sølvfarget fisk med en mørkebrun eller svart midlateral stripe som strekker seg fra gjelleåpningen til begynnelsen på halefinneroten. Over denne linjen er det en gyllen stripe. Halefinnen er rød.
Kjønnene ser like ut, men voksne hunner er litt større enn hannene. Fisken blir ca. 6&nbsp;cm lang.

Den lever i dammer og avløp, vanligvis i sakteflytende og ofte noe uklart vann, med en pH på 6,5-7, en hardhet på 5-12 dH og en temperatur mellom 22 og 26&nbsp;°C. Den lever av zooplankton, insekter, makk og krepsdyr.

## Eksterne lenker
* 
* ''Rasbora borapetensis'', Blackline rasbora - FishBase
New Zealand under Sommer-OL 1924

**New Zealand under Sommer-OL 1924**. Fire sportsutøvere, tre menn og én kvinne, fra New Zealand deltok i tre sporter under Sommer-OL 1924 i Paris. New Zealand kom på delt 23.-plass med en bronsemedalje. OL-troppen besto av en bokser, en friidrettsutøver og to svømmere hvorav en kvinne.  

## Medaljer

## Medaljevinnerne

    
## Eksterne lenker
* Resultater og profilside  på sports-reference.com
Portugal under Sommer-OL 1924

**Portugal under Sommer-OL 1924**. Tretti sportsutøvere fra Portugal deltok i åtte grener under Sommer-OL 1924 i Paris. Portugal kom på delt 23.-plass på den uoffisielle medaljestatistikken med en bronsemedalje.   

## Medaljer

## Medaljevinnerne

## Eksterne lenker
* OL-resultater på Sports-reference.com
John Luke Hébert

**John Luke Hébert** er en amerikansk trommeslager fra Louisiana.

## Diskografi
*Leather – *Shock Waves*  (1989)
*Chastain – *For Those Who Dare* (1990)
*King Diamond – *[[Voodoo (album)|Voodoo]]*  (1998)
*King Diamond – *[[House of God]]* (2000)
Paul David Harbour

**Paul David Harbour** er en amerikansk bassist.

David spilte piano fra han var seks år gammel, og begynte å spille bassgitar da han var seksten. Han har spilt bass for artister som Kevin White, Leather Leone, David T. Chastain og Michael Harris.

## Diskografi
* 1988 – *The Voice Of The Cult* – Chastain
* 1989 – *Within the Heat* – David T.Chastain
* 1989 – *Shock Waves* – Leather Leone
* 1990 – *For Those Who Dare* – Chastain
* 1991 – *Elegant Seduction* – David T.Chastain
* 1994 – *Next Planet Please* – David T.Chastain
* 1994 – *Live! Wild and Truly Diminished* – David T.Chastain and Michael Harris
* 1996 – *Ego Decimation Profile* – Michael Harris
* 2000 – *[[House of God]]* – King Diamond
* 2003 – *Ideology* – David Harbour

## Eksterne lenker
* 
* David Harbour offisiell nettside
* David Harbour hos MySpace
NDFU

Forkortelsen **NDFU** kan stå for:
* Norges Døveforbunds Ungdom, en ungdomsorganisasjon under Norges Døveforbund.
* Norges Diabetesforbunds Ungdom, en tilsvarende under Norges Diabetesforbund.
Torben Hansen (folketingsmedlem)

**Torben Hansen** (født 1965) er en dansk politiker. Han tilhører partiet Socialdemokratiet. Han var borgermester i Randers kommune etter kommunevalget i 2017 og satt til og med 2025.

Hansen var medlem av Folketinget fra 2001 til 2015, først som representant for Århus Amtskreds, deretter for Østjyllands Storkreds. 

Hansen er utdannet allmennlærer fra Skive Seminarium (1989). Han arbeidet deretter som lærer ved Randers Tekniske Skole fra 1989 til 2001. 

Han var formann for Danmarks Socialdemokratiske Ungdom i Randers fra 1983 til 1986, og kretsformann for Socialdemokratiet i Randers krets fra 1989 til 1994. I 1994 ble han valgt inn i byrådet i Randers, og ble gruppeformann og politisk ordfører for sosialdemokratenes gruppe. Fra 1998 til 2001 var han første viseborgermester.

Hansen ble valgt inn i Folketinget høsten 2001. Han satt i Miljø- og planleggingsutvalget, og var partiets miljøtalsmann.

## Referanser

 


## Eksterne lenker
*
Chico Bouchikhi

**Chico Bouchikhi**, egentlig **Jahloul (eller Djellolul) Bouchikhi** (født	13. oktober 1954 i Arles) er en fransk musiker og medgrunnlegger av Gipsy Kings. Han ble i 2016 tildelt Æreslegionen av president François Hollande for hans sosiale engasjement og for hans bidrag til musikk og kultur i Frankrike og Middelhavsområdet.

## Gipsy Kings

Gipsy Kings ble etablert av Bouchiki og hans svogere fra Reyes-familien og deres tre fettere fra Baliardo-familien. Han er gift med datteren til José Reyes, medlem av Gipsy Kings. Bouchikhi var 12 år gammel da han ble kjent med Reyes-familien som bodde i campingvogner i strøket der han vokste opp i Arles. Bandet var relativt ukjent i mange år til 1986 da de gjennom plateprodusenten Claude Martinez moderniserte lydbildet (med elektrisk bassgitar, synthesizer og trommer) og brøt gjennom med albumet *Gipsy Kings* (spilt inn i 1987, lansert året etter). Bouchiki var til tider bandets talsperson og fungerte som bandets leder. Musikken er en virtuos blanding av sigøynermusikk, flamenco og rock/pop med innslag av arabisk sangstil. Bouchikhi skrev hiten «Bamboléo» (1988) sammen med andre medlemmer av bandet. Etter han forlot Gipsy Kings grunnla han Chico and the Gypsies og senere The Original Gypsies. Han forlot Gipsy Kings i 1991 fordi han mente de var blitt for kommersielle. Bouchkiki gikk til sak i Frankrike for å sikre seg retten til navnet og i 1993 gikk de andre medlemmene til sak i Florida for å hindre Bouchiki i å bruke navnet.

I løpet av karrieren opptrådte han for fremstående personer som Michael Douglas, Diego Maradona, Charles Aznavour, Helmut Kohl, og Dalai Lama, og han er venn av Brigitte Bardot. Bardot medvirket til deres suksess da de fikk i oppdrag å spille på en restaurant der Bardot feiret sin fødselsdag.

## Familie og aktivisme
Hans mor var av marokkansk opphav og faren fra Algerie. Hans bror, Ahmed Bouchikhi, ble drept av Mossad i den såkalte Lillehammer-saken sommeren 1973. Han ble i 1996 utnenvt til UNESCO-utsending for fred, og har holdt store konserter i Israel sammen med bandet sitt på tross av drapet på broren. Han har spilt konserter i Israel og på Vestbredden med ønske om å fremme fred og toleranse. «If there is a concert for peace then yes, I would go back to Israel without any hesitation,» uttalte han til *The Independent* i 2014. Ved feiringen av Oslo-avtalen i 1994 spilte han for og hilste på Shimon Peres og Yasir Arafat. Peres, Arafat og arrangørene visste ikke at Bouchikis bror var et offer i striden mellom Israel og palestinerne. Bouchikhi har fordømt fremveksten av høyreorientert vold i Europa der sigøynere og innvandrere blir syndebukker.
 

## Referanser


## Eksterne lenker
* 
*
Imidazol

**Imidazol** (av imider og azoler), er en fargeløs krystallinsk organisk forbindelse med den kjemiske formelen **C**3**H**4**N**2. Vanligvis blir denne forbindelsen kalt glyoksalin. Imidazol har et smeltepunkt på 90°C. 

Molekylet inneholder en heterosyklisk ring med to nitrogenatomer og tre karbonatomer. Dette ringsystemet inngår i mange naturlige og syntetiske stoffer, som f.eks. i histamin, histidin og puriner. Imidazol og andre azoler inngår også i en del legemidler som brukes ved soppinfeksjoner.

## Kilder
*
USAs sikkerhetsminister

**USAs sikkerhetsminister** (engelsk: *Secretary of Homeland Security*) er et amerikansk føderalt embete i USAs regjering. Sikkerhetsministeren er sjef for Sikkerhetsdepartementet og utnevnes av USAs president med godkjenning av Senatet.

Embetet ble opprettet etter terrorangrepet 11. september 2001 og ble tillagt myndighet over en rekke føderale etater innen samfunnsberedskap, sikkerhets- og politivesenet, immigrasjon og grensekontroll, som tidligere lå under Justisdepartementet, Finansdepartementet og Transportdepartementet.

Som sjef for Sikkerhetsdepartementet er sikkerhetsministeren den øverste leder for blant annet U.S.&nbsp;Coast&nbsp;Guard, Secret&nbsp;Service, FEMA og Transportation Security Administration.

## Liste over USAs sikkerhetsministre

## Referanser


## Eksterne lenker
*
Det Nye Testamentes Kanoniske Bøker

**Det Nye Testamentes Kanoniske Bøker** er en norsk katolsk oversettelse av Det nye testamente. Den utkom første gang i 1902, og ble senere språklig revidert i henhold til norsk språkutvikling og utgitt i ny utgave i 1938.

Tittelbladets fulle tittel er (1938-utgaven) *Det Nye Testamentes Kanoniske Bøker omsatt efter Vulgata og forsynt med forklaringer*. Imprimatur var gitt 25. januar 1938 av biskop Jacob Mangers, utgiver var det apostoliske vikariat Oslo, og forlegger var St. Olavs Forlag.

Oversettelsen var foretatt fra Vulgata av den katolske prest – senere biskop – Olaf Offerdahl. Han døde i 1930. Biskop Offerdahls omsetning ble lagt til grunn for den utgaven som forelå i 1938. Likevel må denne utgaven – bortsett fra innledninger, forklaringer, sakregister, som i sine hovedtrekk er de samme som Offerdahls – betegnes som et selvstendig arbeid av de sakkyndige som det apostoliske vikariat under biskop Jacob Mangers hadde bedt om å utføre denne nye omsetning. De sammenlignet nøye Vulgatas tekst med den greske tekst, og noterte divergensene i forklaringene, som løper gjennom hele boken i nedre kant.

Utgivelsen i 1902 var i alle fall til dels inspirert av pave Leo XIIs encyklika «Om studium av den hellige skrift» av 18. november 1893. Valget av å legge Vulgata til grunn ble grundig redegjort for i oversettelsens innledning. Oversettelsen og nyoversettelsen kom bare noen få år etter at Bibelen kom i nye riksmåls/bokmålsoversettelser i Statskirkens regi. Dette sammentreff, som ikke nevnes i innledningen, har også vært med på å motivere utgivelsene. Det er likevel generisk berørt i innledningens avslutning:

:«... det må sies at det er *alltid* nyttig og gagnlig å lese den hellige Skrift i den rette ånd. At Kirken forbyr folk å lese de utgaver som vranglærerne får i stand, og hvor de smugler sine egne meninger inn i Guds ord ved forvanskning av oversettelsen, er så naturlig en ting, at vi måtte anklage vår egen mor for å tilsidesette sine helligste plikter, om den ikke gjorde det. Likesom Kirken har fått Guds skrevne ord til opbevaring og utlegging, så har den også den opgave å våke over det rette bruk av det, så dette ord, som ligner et tveegget sverd, ikke blir til skade for kristendommen og kristenlivet, men til velferd og frelse.»

Om 1938-revisjonen het det ellers at under se senere 35 år har «det såkalte bokmål stadig vært i utvikling, så både ord og setningsbygning er blitt fremmed for den nye generasjon. Derfor måtte en ny utgave nødvendigvis gjennomgå en betydelig revisjon, så også de unge kan få glede av å lese den Hl. Skrift uten å skremmes av en foreldet språkdrakt.»

## Referanser
Akademiet Drammen

**Akademiet Vgs Drammen (Sundland)** er en privat videregående skole i Drammen. Skolen startet opp i 2005 og har 330 elever. Skolen er en del av Akademiet, norges største private videregående utdanningsinstitusjon,. Akademiet har 25 skoler i Norge og er representert med undervisningslokaler og kontor i Fredrikstad, Oslo, Sandvika, Drammen, Tønsberg, Kristiansand, Sandnes, Bergen, Ålesund, , Molde, Trondheim, Bodø, Bardufoss og Tromsø.  

Akademiet Drammen hadde fra 2011 til 2024 landets høyeste snittscore på elevundersøkelsen til Utdanningsdirektoratet,, og ifølge tall fra Utdanningsdirektoratet får skolens elever jevnlig høye karakterer til standpunkt og eksamen. Skolen har også en høyere gjennomføringsrate enn snittet for norske videregående skoler. Skolen har høye søkertall og derfor høye karakterkrav for opptak.

## Beliggenhet
Ved grunnleggelsen i 2005 var skolen lokalisert på Landfalløya. I 2008 flyttet skolen til sine nåværende lokaler i Skogliveien 4, ved Sundland næringspark (bygg C) i Drammen, ca. 1,5&nbsp;km fra Strømsø sentrum og Marienlyst Stadion.

## Opplæringstilbud
Skolen tilbyr følgende utdanningsprogrammer og programområder:
*Program for påbygging til generell studiekompetanse.
*Program for informasjonsteknologi og medieproduksjon.
*Studieforberedende utdanningsprogram.

## Bilder

Fil:Sundland (sett fra Spiraltoppen) 2017 (1).jpg|Sundland industriområde sett fra Spiraltoppen.
Fil:Akademiet Drammen Vrimle 2etasje 2019.jpg|Skolens "vrimleområde" sett fra 2. etasje.
Fil:Akademiet Drammen Vrimle sofagruppe 2019.jpg|Sofagruppe i skolens "vrimleområde".
Fil:Akademiet Drammen Vrimle sittegruppe 2019.jpg|Sittegruppe i skolens "vrimleområde".
Fil:Akademiet drammen bygning2.JPG|Gangvei mot inngangen til bygg C på Sundland.
Fil:Akademiet Drammen inngang 2019 (2).jpg|Hovedinngang til Akademiet Drammen VGS.
Fil:Akademiet Drammen auditorium.JPG|Auditoriet med 87 sitteplasser.
Fil:Akademiet Drammen klasserom3.JPG|Et av klasserommene på Akademiet.
Fil:Aka Drammen studio 2019 (3).jpg|Akademiets fotostudio.
Fil:Aka Drammen studio 2019 (2).jpg|Akademiets fotostudio.
Fil:Akademiet Drammen treningsrom (3).jpg|Akademiets treningsrom, bygd i 2020.
Fil:Akademiet Drammen lounge (4).jpg|Lounge/arbeidsområde i 3. etasje, bygd i 2020.


## Referanser


## Eksterne lenker
* 
*
Valerie Jarrett

**Valerie Bowman Jarrett** (født 14. november 1956 i Shiraz i Iran) er amerikansk jurist, forretningskvinne og presidentrådgiver fra Chicago. Etter Barack Obamas valgseier i 2008 ble hun utsett til en av hans seniorrådgivere i Det hvite hus.

## Referanser
Men ikke hvis det gjelder din datter

***Men ikke hvis det gjelder din datter***, originalt *Men inte om det gäller din dotter*, er en bok av Jan Guillou, utgitt av Piratforlaget i 2008. Boken omhandler Carl Hamilton. Boken har blant annet fokus på medias makt, og hvordan journalister først og fremst velger å skildre deres egen versjon av virkeligheten.

## Handling
Carl Hamilton lever i eksil i Murmansk, Russland, fordi han kan vente seg en dødsstraff hvis han reiser til USA og han har en livstidsdom i Sverige. Hamilton forsøker å leve en tilbaketrukket og rolig tilværelse, men han får et jobb-tilbud som egentlig er et ultimatum. Hvis Hamilton ikke godtar oppdraget, risikerer han å bli utlevert til USA - hvor han mest sannsynlig risikerer å bli henrettet som terrorist, etter hendelsene fra Madame Terror. Hamiltons eneste løsning blir å gå gjennom Svea lagmannsrett for å oppheve sin tretten år gamle livstidsdom i Sverige (fra boken Hevet over enhver mistanke) 

Hamilton får hjelp av sin gamle venn Erik Ponti til å lage en reportasje som skaper blest i mediene om hans hjemkomst til Sverige, hvor han skal ha en ny rettssak angående hans livstidsdom. Gjennom vennen Erik Ponti får han mange nye venner og kontakter, en av dem er Eva Tanguy som arbeider som avhørsleder ved det svenske Säkerhetspolisen, og hennes ektemann Pierre. Pierre er en veteran fra den franske fremmedlegionen. Carl og Pierre har begge lovet seg selv at de aldri skal løfte en finger når det gjelder krig i utlandet. Men dette forandrer seg når Pierre og Evas datter, Nathalie, blir kidnappet, og politiet står uten spor. 

Hamilton må deretter ta i bruk all sin gamle kunnskap som tidligere spion, og Pierre må mobilisere hans gamle venner fra Fremmed-legionen. Det viser seg etter hvert at Nathalie blir holdt fanget ved et slott i det nord-vestlige Saudi-Arabia. Kidnapperne publiserer videoer på internett og forklarer at barnet ikke skal bli skadet, men i stedet bli oppdratt som en ortodoks muslim. Pierre og Carl legger planer for å få Nathalie tilbake, blant annet ved hjelp av franske fallskjermjegere.

## Referanser
Beingrinda

**Beingrinda** er et vandresagn dokumentert både i Norge, Sverige og Danmark. Den er ikke blant de mest kjente, men er blitt fortalt over mesteparten av landet bortsett fra de nordligste fylkene. I Reidar Th. Christiansens katalog over vandresagn har den typenummer ML 4020.

«Beingrind» er et eldre norsk ord for skjelett.

Fortellingen kan variere mye, men i kortform er innholdet slik:

:*Kirkegårdsgraveren skal ta opp en grav, men kommer over et lik som ser helt friskt ut. Liket blir satt opp mot kirkeveggen, og etter hvert begynner det å snakke. Liket forteller at han har sviktet ei jente han fikk barn med, og hun har ikke villet tilgi ham levende eller død. Nå ber han graveren snakke med jenta, og hun sier at dersom Gud tilgir ham, kan hun også gjøre det. Da graveren kommer tilbake til kirkegården, er liket smuldret opp.*

En variant av sagnet står trykt i:

Knut Hermundstad *I Manns Minne: Gamal Valdreskultur III*. Oslo 1944 (Norsk folkeminnelags skrifter nr.55, side 50f.
Interstellar materie

**Interstellar materie** (også kalt **Det interstellare medium**) er stoffet som er samlet mellom stjernene i en galakse. Dette stoffet består som oftest av atomer i ionisert og molekylær form, støv og kosmisk stråling. Emisjontåker består av varm hydrogengass som er ionisert av varme stjerner og sender ut lys på bestemte bølgelengder i form av et emisjonspektrum. Mørke tåker har større tetthet og avtegner seg mot en lysere bakgrunn av stjerner eller lysende tåker. Andre er refleksjonståker som reflekterer lys fra stjerner i nærheten. Her finner vi også de kalde og tette molekyltåker, som inneholder mye gassmolekyler, samt tåker med kald nøytral hydrogengass. De observeres først og fremst i radiobølgeområdet. Det finnes også en ytterst tynn og varm gass som sender ut røntengenstråling.
Havfruas spådom

**Havfruas spådom** er et norsk vandresagn katalogisert som ML 4060 i Reidar Th. Christiansens vandresagnkatalog.

Sagnet er blitt dokumentert over storparten av Norge, men merkelig nok står dette sagnet særlig sterkt i tradisjonen i innlandsfylket Oppland. En versjon trykt i Ivar Kleivens *Segner frå Vågå,* Kristiania 1894, er i kortform slik:

:*En mann fra garden Leine i [[Nord-Fron]] er på jakt, og ved Furusjøen får han se ei [[havfrue]] sitte ved en foss og kjemme håret sitt. Han skyter etter henne og hun sier:*
::*Farvel Flakk- og Furusjø
::*og Finntjønnin båe.
::*Ingen heppen mann på Leine skal bli
::*før i niende led.*

Ifølge tradisjonen gikk denne spådommen i oppfyllelse og ni generasjoner med gardbrukere hadde lite lykke med seg.

I andre versjoner spør mannen havfrua om gode råd. Hun svarer på det han spør om, men sier også at spørsmålene hans var lite kloke.

I kystområdene kan havfrua også være en [[havmann]] (en [[marmæle|marmæl]]) og han gir opplysninger om hva man kan spise på fisken og om gode fiskeplasser.

Eksempler:
*[[Knut Hermundstad]], *I Manns Minne: Gamal Valdreskultur III*, Oslo 1944, [[Norsk folkeminnelag]]s skrifter nr. 55, s. 120.
*[[Kristian Bugge]], *Folkeminneoptegnelser: Et utvalg''. Oslo 1934. Norsk folkeminnelags skrifter nr. 31, s. 92.
Chastain

**Chastain** er et amerikansk heavy metal-band med opphav fra Cincinnati, Ohio.

Bandet ble startet i 1984 av gitarist og frontfigur David T. Chastain.

## Medlemmer

### Nåværende medlemmer

* Leather Leone – vokal (1984–1992, 2013–nåtid)
* David T. Chastain – gitar (1984–nåtid)
* Mike Skimmerhorn – bassgitar(1984–1989, 2013–nåtid)
* Stian Kristoffersen – slagverk (2013–nåtid)

### Tidligere medlemmer

* Kate French – vokal (1995–2005), bassgitar (1995–1997)
* David Harbour – bassgitar (1989–1992)
* Kevin Kekes – bassgitar (1997–1998)
* Dave Starr – bassgitar (2001–2005)
* Fred Coury – slagverk (1984–1986)
* Ken Mary – slagverk (1986–1990)
* John Luke Hebert – slagverk (1990–1992)
* Dennis Lesh – slagverk (1995–1998)
* Larry Howe – slagverk (2001–2005)

## Diskografi
* *Mystery of Illusion* (1985)
* *Ruler of the Wasteland* (1986)
* *The 7th of Never* (1987)
* *Voice of the Cult* (1988)
* *For Those Who Dare* (1990)
* *Sick Society* (1995)
* *In Dementia* (1997)
* *In An Outrage* (2004)
* *The Reign of Leather* (2010)
* *Surrender To No One* (2013)
* *We Bleed Metal* (2015)
* *Chastainium* (2017)

## Eksterne lenker
* 
*
Heimerzheim

**Heimerzheim** er et tettsted  i Landkreis Rhein-Sieg-Kreis i Nordrhein-Westfalen, Tyskland. Landsbyen har en befolkning på 6342 (1. januar 2008). Heimerzheim var fram til 1969 en egen kommune og er nå del av kommunen Swisttal. Landsbyen nevnes første gang i 1074.
Sangamon (elv)

**Sangamon** er en elv i delstaten Illinois, USA. Den har sine kilder i bekker og morener i McLean County, og renner 402 km i vestlig retning før den flyter sammen med den større elva Illinois. Viktige byer langs Sangamon er Decatur og Springfield. Navnet på elven har opphav i pottawatomiespråket: *Sain-guee-mon*, som betyr «hvor det finnes mye å spise».

## Eksterne lenker
* 
* Topografisk kart
Roland

**Roland** er et mannsnavn med opprinnelse i det gammelhøytyske navnet *Hrodenand*, som er dannet av gammelsaksiske *hrôt*, «prisning, berømmelse», og germanske **nanþi*, «utfordre». *Rowland* var en engelsk middelalderform av navnet og *Ruodnand* er en gammel finsk form av navnet.

Rolandskvadet har nok gjort mye for å spre navnet i Europa.

*Roland* har tsjekkisk navnedag 14. juni, svensk navnedag 9. august og finsk navnedag 4. september.

*Roland* er også brukt som etternavn.

## Utbredelse
*Roland* er kjent brukt i norske middelalderballader, blant annet i «Roland og Magnus kongjen».

*Roland* var et populært navn i Sverige fra 1920-årene til 1950-årene.

|}

## Kjente personer med navnet
Personene i listen er ordnet kronologisk etter fødselsår.
* Roland (ca. 736–778), markgreve av Bretagne kjent blant annet fra Rolandskvadet
* Roland Barthes (1915–1980), fransk filosof
* Roland Burris (f. 1937), amerikansk politiker
* Roland Cedermark (1938–2020), svensk trekkspillmusiker
* Roland Utbult (f. 1951), svensk sanger
* Roland Emmerich (f. 1955), tysk filmregissør

## Navnedag
*Roland* har navnedag i flere land, oftest 9. august, men har ikke noen norsk navnedag.

## Referanser


## Eksterne lenker
*
HMS «Tartar»

I alt ni fartøy har gjennom tidene båret navnet «Tartar» i den britiske marinen. 
* «Tartar» fra 1702 hadde 32 kanoner
* «Tartar» fra 1756 hadde 28 kanoner
* HMS «Tartar» fra 1801 hadde 32 kanoner
* «Tartar» fra 1814 hadde 36 kanoner
* «Tartar» fra 1854 var en propelldrevet korvett erobret fra Russland
* «Tartar» fra 1886 var en torpedokrysser
* «Tartar» fra 1907 var en destroyer i Tribal-klassen
* «Tartar» (F43) fra 1936 var enb destroyer i Tribal-klassen som tjenestegjorde under den andre verdenskrig og var den ene av fire i denne skipsklassen (som totalt omfattet 16 skip) som kom gjennom krigen.
* «Tartar» (F133) fra 1960, en fregatt som i 1984 ble solgt til Indonesia.
Hedersguldbaggen

**Hedersguldbaggen** er en svensk hederspris innen film og deles ut samtidig som Guldbaggen. Den ble utdelt første gang i 2001. Prisen tildeles «för lång och trogen tjänst inom svensk film».

## Mottakere

### 2000-årene

### 2010-årene

### 2020-årene

## Referanser

 

 
 
 
 
 
 
 


## Eksterne lenker
*
4D-film

En **4D-film** eller **4D-kino** (etter firedimensjonal, 4D) beskriver et anlegg for underholdningspresentasjon som kombinerer en 3D-film eller Stereoskopisk film med fysiske effekter i teateret/salen som inntreffer synkront med filmen. Fordi de fysiske effektene er dyre å sette opp, presenteres vanligvis 4D-filmer kun på spesielle steder, som for eksempel temaparker og  fornøyelsesparker. Effekter som ofte er brukt i 4D-produksjoner er vannsprut, regn, vind, vibrasjon leggkilere, stolbevegelse og romperistere. Romperisterne består av en svært lavfrekvent høyttaler montert i selve stolkonstruksjonen.

I Norge vises 4D-film på alle 4DX-kinoene, og ellers i filmen "Petra og kule småkryp" på Hunderfossen Familiepark (en lightversjon av 4D med kun vannsprut), blant annet i filmen "Begynnelsen" (2008) i BCC Forum (stol- og romeffekter), samt i den nye 2010 attraksjonen "Nightmare" i fornøyelsesparken Tusenfryd. I Florida har Universal Studios flere 4D-attraksjoner, bl.a. Shreek 4D m-fl.

Michael Jackson kunne vært en av de som brukte slik teknologi under konsertopptredenen "This is It" som han skulle ha i London rett etter hans død. Showet skulle avslutte med et fly i 4D-effekt skulle lande på scenen der Jackson skulle sjekke inn. Under showet med effekten med et fly i 3D og 4D skulle det dukke opp et ordinært passasjerfly på scenen som Jackson skulle avslutte showet med å lette fra arenaen.

## Referanser


## Eksterne lenker
* Verdens Gang 6. februar 2010: ''Lukt kruttrøyken i «Avatar» på 4D-kino ''
Norgesmesterskapet på ski 2009

**Norgesmesterskapet på ski 2009** delt i to separate arrangement:

*NM del 1 med langrenn kortdistanser på Gjøvik (arrangert 15.–18. januar 2009 av Vind Idrettslag) og hopp/kombinert på Raufoss (27.-29.03.09).
*NM del 2 med langrenn langdistanser og lagsprint på Røros (27.-29.03.09).

## Skihopping
### Kvinner
#### Mellombakke (K65)



**Dato**: 30. januar 2009
**Sted**: Vikersund

#### Normalbakke (K90)



**Dato**: 28. mars 2009
**Sted**: Raufoss/Gjøvik

### Menn
#### Storbakke (K123)



**Dato**: 4. februar 2009 
**Sted**: Lysgårdsbakkene, Lillehammer

#### Normalbakke (K90)



**Dato**: 28. mars 2009 
**Sted**: Raufoss/Gjøvik

## Langrenn
### Kvinner
#### 10 km klassisk



**Dato**: 15. januar 2009
**Sted**: Gjøvik

#### Sprint fristil



**Dato**: 16. januar 2009
**Sted**: Gjøvik

#### 15 km skiathlon



**Dato**: 17. januar 2009
**Sted**: Gjøvik

#### 3 x 5 km stafett



**Dato**: 18. januar 2009
**Sted**: Gjøvik

#### Lagsprint

 

**Dato**: 27. mars 2009**Sted**: Røros

#### Langdistanse (30 km fellesstart)



**Dato**: 28. mars 2009**Sted**: Røros

### Menn
#### 15 km klassisk



**Dato**: 15. januar 2009
**Sted**: Gjøvik

#### Sprint fristil



**Dato**: 16. januar 2009
**Sted**: Gjøvik

#### 30 km skiathlon



**Dato**: 17. januar 2009
**Sted**: Gjøvik

#### 3 x 10 km stafett



**Dato**: 18. januar 2009
**Sted**: Gjøvik

#### Lagsprint klassisk

 

**Dato**: 27. mars 2009**Sted**: Røros

#### Langdistanse (50 km fellesstart)



**Dato**: 28. mars 2009**Sted**: Røros

## Kombinert
### Lagkonkurranse, hopp stor bakke / 3 x 5 km stafett



**Dato**: 21. mars 2009
**Sted**: Meldal/Å

### Normal (Gundersen)



**Dato**: 28. mars 2009 
**Sted**: Raufoss/Gjøvik

### Fellesstart



**Dato**: 29. mars 2009**Sted**: Gjøvik/Raufoss

## Referanser


## Kilder
* Resultater på langrenn.com
* Oversikt over mesterskapet hos FIS
GO!GO!7188

**GO!GO!7188** var et japansk rockeband med innflytelser fra bl.a surf rock, punk rock, enka og jazz. Bandet besto av tre medlemmer; Yumi «Yuu» Nakashima (gitar og vokal), Akiko «Akko» Noma (bass og vokal) og Takayuki «Turkey» Hosokawa (trommer). Yuu og Akko formet bandet i juni 1998, Turkey ble med i 1999, og i 2000 debuterte de gjennom plateselskapet Breast/milia, en underdivisjon av Capitol Records (Toshiba-EMI). 10. februar 2012 ble oppløsningen av GO!GO!7188 annonsert som et resultat av at Yuu trakk seg fra bandet.

## Diskografi
### Singler
# *Taiyō* (太陽) (28. juni 2000)
# *Jet Ninjin* (ジェットにんぢん) (30. august 2000)
# *Koi no Uta* (こいのうた) (25. oktober 2000)
# *Mushi '98* (むし'98) (16. november 2000)
# *Dotanba de Cancel* (ドタン場でキャンセル) (11. april 2001)
# *Aa Seishun* (あぁ青春) (11. juli 2001)
# *C7* (24. oktober 2001)
# *Ukifune* (浮舟) (9. oktober 2002)
# *Tane* (種) (25. april 2003)
# *Ruriiro* (瑠璃色) (6. august 2003)
# *Aoi Kiretsu* (青い亀裂) (25. august 2004)
# *[[Kinkyori Ren'ai]]* (近距離恋愛) (13. september 2006)
# *Manatsu no Dance Hall* (真夏のダンスホール) (28. juni 2007)
# *Kataomoi Fighter* (片思いファイター) (28. mai 2008)
# *Futashika Tashika* (ふたしかたしか）　(14. januar 2009)

### Album
#### Originalalbum
# *[[Dasoku Hokō]]* (蛇足歩行) (6. desember 2000)
# *[[Gyotaku (album)|Gyotaku]]* (魚磔) (11. november 2001)
# *[[Tategami]]* (鬣) (26. februar 2003)
# *[[Ryūzetsuran]]* (竜舌蘭) (27. oktober 2004)
# *[[Parade (GO!GO!7188 album)|Parade]]* (パレード) (18. oktober 2006)
# *[[569 (GO!GO!7188 album)|569]]* (ゴーロック *Go Rock*) (24. oktober 2007)
# *[[Antenna]]* (アンテナ) (2. februar 2009)
# *[[Go!!GO!GO!Go!!]]* (2. juni 2010)

#### Andre album
# *[[Tora no Ana]]* (虎の穴) (10. juli 2002) (coveralbum)
# *[[Kyū Ni Ichi Jiken]]* (九・二一事件) (10. desember 2003) (konsertalbum)
# *[[Gonbuto]] [[Concert tour|Tour]] [[Nippon Budokan|Nippon Budōkan]] (Kanzen-ban)* (ごんぶとツアー日本武道館(完全版)) (16. mars 2005) (konsertalbum)
# *Who Plays a Go-Go? ~GO!GO!7188 Amateur Tribute Album~* (20. april 2005) (tributt-album)
# *[[Best of GO!GO!]]* (ベスト オブ ゴー！ゴー！) (15. april 2006) (best-of album)
# *[[Tora no Ana 2]]* (虎の穴 2) (28. mai 2008) (coveralbum)
# *[[2man Tour Tetsuko no Hair + Open Night Family ~Yokae no Kazoku~]] CD + DVD ([[29. oktober 2008]]) (konsertalbum & dokumentar-DVD)
#*Very Best Of Go! Go!*  (ベリー ベスト オブ ゴー! ゴー!) ([[10. oktober]] [[2012]]) ([[Greatest Hits|best-of album]])

===DVD og video===
# *GO!GO!7188 Tonosama Tour 2001* (GO!GO!7188とのさまツアー2001) ([[24. oktober]] [[2001]])
# *GO!GO! Ōeizō-sai* (GO!GO!大映像祭!) ([[19. mars]] [[2003]])
# *GO!GO!7188 Gonbuto Tour Nihon Budokan* (GO!GO!7188 ごんぶとツアー 日本武道館) ([[16. mars]] [[2005]])
# *GO!GO! Ōeizō-sai (Omake-tsuki)* (GO!GO!大映像祭! (おまけ付)) ([[15. mars]] [[2006]])
# *GO!GO!7188 6.21 Jiken'' (29. oktober 2008)

## Radioprogram
* GO!GO!Sakurajima (2000)
* GO!GO!7188's allnightnippon-r (2000 &ndash; 2001)
* GO!GO!7188's BeiBeiKin (2004)
* GO!GO!7188's BeiBeiKin 1/2 (2005)
* GO!GO!7188's BeiBeiSui 1/2 (2005 &ndash; nå)

## Referanser


## Eksterne lenker
*
Hamar i Helle og Klinkaskalle

**Hamar i Helle og Klinkaskalle** er den norske tittelen på et vandresagn som er blitt fortalt over store deler av Nord-Europa. I Reidar Th. Christiansens vandresagnkatalog er det klassifisert som ML 5000. Sagnene som forteller om troll er likevel ikke folketrosagn, til det er de for eventyrlige. I Norge er sagnet dokumentert nord til Trøndelag

:*Sagnet forteller om en mann som stadig brøt alle regler. han kunne for eksempel jakte på søndag eller i selve jula. En gang han var på jakt, hørte han at det ropte fra fjellet:
::*Hamar i Helle!
::*Ja, Klinkaskalle, kva vil du?
::*Eg vil låne den store kjelen din for å koke han Tor Jeger.
::*Kan eg få skrape restane?
::*Nei, da steiker eg han heller levande på gloa!*
:*Etter den tida holdt Tor Jeger seg til reglene.

Navnet på jegeren og de to trollene varierer i tradisjonen, men dialogen mellom trollene er ganske stabil.

Eksempler på versjoner av sagnet:
*Knut Hermundstad, *I Kveldseta: Gamal Valdres-kultur VI*, Oslo 1955, Norsk folkeminnelags skrifter nr. 75, s. 169.
*Ruth Hult, *Østfoldminne*. Oslo 1937, Norsk folkeminnelags skrifter nr. 39, s. 21.
Ruth Hult

**Ruth Hult Kvaale** (født 2. november 1910 i Halden, død 3. desember 1996 i Borge) var en norsk folkeminnesamler fra Rømskog. 

Etter oppfordring fra Reidar Th. Christiansen begynte hun å samle folkeminne fra Østfold i 1934. Først i Rømskog, Idd og Berg senere også fra Hvaler. I tillegg til sagn og gåter samlet hun også skikker, varsler, trosutsagn og opplysninger om eldre arbeidsliv.
Mesteparten av samlingene hennes ble utgitt i 1937, men noe ligger også i Norsk folkeminnesamling på Universitetet i Oslo.

## Bibliografi
* Ruth Hult, *Østfoldminne*. Oslo 1937, Norsk folkeminnelags skrifter nr.39

## Referanser
Prasat Ak Yum

**Prasat Ak Yum** (khmer: ប្រាសាទអកយំ) er et tempel i Angkorregionen i Kambodsja. Den første strukturen på området var en mursteinshelligdom med bare et kammer, sannsynligvis bygget mot slutten av det 8. århundre. Senere ble templet påbygd som en trappepyramide, med en grunnflate på ca. 100 m². Utvidelsen fant trolig sted tidlig i det 9. århundre under kong Jayavarman II, som er anerkjent som grunnleggeren av Khmerriket. Selv om ruinene i dag er visuelt lite imponerende sammenlignet med mange andre i Angkorregionen er de viktige som en forløper til templfjellene som ble til en standardform i kambodsjansk arkitektur. 

Når det åtte kilometer lange reservoaret Vestre Baray ble bygget i det 11. århundre ble Prasat Ak Yum delvis begravd av den sørlige diken. Tempelet ble gravd ut i 1930 i regi av arkeologen George Trouvé.

## Litteratur
* Higham, Charles. *The Civilization of Angkor*. University of California Press 2001.
Lillestrøm Fram Football Club

*Ski- og Fotballklubben Fram* er en norsk idrettsklubb fra Lillestrøm i Akershus stiftet 15. april 1928. Fram var tidligere klubben for arbeiderklassen i den gamle «Flisbyen», og fostret flere kjente fotballspillere. Klubben ble lagt ned mot slutten av 1990-tallet, men ble startet opp igjen i 2006. Lillestrøm Fram har ikke hatt herrelag i seriesystemet siden 2010, damelag siden 2013, og klubben ble i 2014 registrert nedlagt.

## Historie
Fra 1928 til 1940 var Fram medlem av Arbeidernes Idrettsforbund. I 1945 ble navnet endret til Sportsklubben Lillestrøm/Fram, og klubben hadde i perioder bandy, håndball, ishockey og ski på programmet, foruten fotball. Fram kom til kvartfinalen i arbeidermesterskapet i fotball i 1932 og 1934. Etter krigen var beste resultat i norgesmesterskapet andre runde i 1949.

## Mest kjente spillere
Den mest kjente Lillestrøm Fram-spilleren gjennom tidene er nok legendariske Tom Lund, som spilte for klubben som lilleputtspiller. Alf Martinsen («Kaka») spilte for Fram i perioden 1931–1935 og fikk flere kamper for AIF-landslaget. Etter overgangen til Lillestrøm SK i 1936 gikk han rett inn på landslaget og var en viktig brikke på det norske laget som tok OL-bronse i 1936. Andre kjente Fram-spillere er tidligere LSK-spillere som Øyvind Alnes, Finn Bjerk, Gunnar Lund, Tor Arne Dahl, Inge Johansen, Runar Kinn, Jann Lund, Hans Jørgen Stordahl, Leif Hansen og Erik Solér.

I nyere tid er Stian Thomassen (med Tippeliga-kamper for Lillestrøm SK og Ham Kam, samt U21-kamper for Norge) den mest meritterte, men også Atle Rognerud har A-kamper for LSK.

## Nye Fram
Initiativtakere til å starte opp klubben igjen var blant annet de tidligere LSK-juniorene Arve Warholm, Gard Eriksen, Atle Rognerud og John-Magne Teig. Hovedmålsettingen var å ha det moro med fotball, og å samle gamle kamerater et par ganger i uka.

Etter to sesonger med ett enslig lag, ble det så utvidet med et herrelag i 7-er-serien, og et damelag, også de spilte 7-er-fotball. Damelaget, populært kalt «Brøsta Fram», ble hovedsakelig utgjort av en venninnegjeng fra Gansdalen som alle spilte sammen for Dalen Idrettslag tidligere. Sammen var de med på å vinne Norway Cup to ganger, samt en sølv- og en bronsemedalje i samme turnering. I tillegg hentet Lillestrøm/Fram inn flere spillere, blant dem den tidligere Team Strømmen-spilleren Linn Skaalerud.

### Meritter (etter 2006)
Lillestrøm Frams herrelag rykket sesongen 2006 opp fra 8. divisjon til 7. divisjon. Klubben spilte da playoff-kamp borte mot FUVO 3, og vant 3-2. Damelaget ble nummer tre i 2008-sesongen, herrelaget ble nummer åtte. I 2009 vant Lillestrøm/Fram damer sin avdeling i 7-erserien og spilte finalekamp om kretsmesterskapet. Etter å ha rykket ned fra 7. divisjon i 2010, har ikke Fram hatt herrelag i seriesystemet. Damelaget gjorde sin siste opptreden i 2013.

### Stadion
Lillestrøm Fram FC spilte sine hjemmekamper på Lillestrøm stadion, eid av Skedsmo kommune. Klubben har trent på Fedrelandet kunstgressbane, eid av Fet Idrettslag i Fet kommune.

## Referanser
Rave-On Records

**RaveOn Records** er en underavdeling av plateselskapet Sony BMG.

Selskapet ble opprettet i 2004 for å konsentrere seg om utvikling og kvalitet på musikk fra nye artister som prioriteres internasjonalt. All musikk blir produsert på de fire innspillingstudioene i Sør-Dakota.

## Artister
* Marion Raven
* Jamie Lynn Spears
* Channing Tatum
* Christopher Tatum
* Austin Farris
Phenomena 3: Det tapte hjertet

***Phenomena 3: Det tapte hjertet*** er en roman, skrevet av Ruben Eliassen. Den handler om alvebarna Alk og Ilke som er havnet i Trondheim. Alk og Ilke møter sir Thommas og Millian som blir en viktig støtte for alvebarna i deres kamp mot ondskapen. Den onde trollmannen Sherpa vil bruke Parados' øye for å åpne portalen mellom tre verdener og ta makten i dem alle.
Adrian Willaert

**Adrian Willaert** (ca. 1490 – 1562) var en flamsk komponist, og grunnleggeren av den venetianske skole.

## Biografi
Willaert studerte hos Jean Mouton og Josquin des Prez i Paris og reiste i 1516 til Roma, senere til Ferrara hvor han gikk i tjeneste hos Kardinal Ippolito I. d’Este. Sannsynligvis var han også i Ungarn mellom  1517 og 1519.

Etter Ippolitos død i 1520 fikk han tjeneste hos hertug Alfonso I. d’Este og ble der til 1527 da han ble utnevnt til *[[Kapellmester|maestro di cappella]]* i Markuskirken i Venezia, hvor han ble til sin død.

## Musikk
Ifølge eleven Gioseffo Zarlino var Willaert opphavsmannen til oppsettet med dobbeltkor som oppsto inspirert av de to motstående balkongrekkene i Markuskirken, og som var grunnlaget for utviklingen av den venetianske skolen. Senere forskning har vist at Dominique Phinot brukte teknikken før Willaert, og at Johannes Martini brukte den så tidlig som på slutten av 1400-tallet. Likevel var Willaerts dobbeltkorige komposisjoner de første som ble berømte og i stort omfang brukt som inspirasjonskilder for andre komponister.

Willaert var en anerkjent lærer, og til hans elever hørte blant annet komponistene Cipriano de Rore (Willaerts etterfølger i Markuskirken), Constanzo Porta, Francesco della Viola, Gioseffo Guami, Gioseffo Zarlino og Andrea Gabrieli. Disse komponistene dannet kjernen i det som skulle bli den venetianske skolen, musikkretningen som blomstret i 150 år og som med tiden fikk en avgjørende betydning for de stilistiske endringene som førte til starten på barokken. En betydningsfull flamsk komponist som Willaert påvirket var Orlando di Lasso.

I 1550 publiserte Willaert *Salmi spezzati*, dobbeltkorige utsetninger av tekster fra Salmenes bok som var det første dobbeltkorige verket i den venetianske skolen. Willaerts kirkemusikalske verk befestet flamske teknikker som en viktig del av den italienske stilen.

Willaert og hans samtidige utvikler canzona som en vedslig polyfon sangform og ricercar, en forgjenger for moderne instrumentale musikkformer som fuger. Willaert arrangerte også 22 firstemte madrigaler av Philippe Verdelot for sangstemme og lutt. Willaert var den første som i utstrakt grad brukte kromatisme i madrigaler.

Willaert skrev 8 messer, over 50 hymner og salmer, mer enn 150 motetter, rundt 60 chansons, over 70 madrigaler og flere instrumentalstykker (ricercars).

## Referanser


## Litteratur
* Artikkelen «Adrian Willaert» i *[[The New Grove Dictionary of Music and Musicians]]*, red. Stanley Sadie.  20 bind.  London, Macmillan Publishers Ltd., 1980.  ISBN 1-56159-174-2
* Gustave Reese, *Music in the Renaissance*.  New York, W.W. Norton & Co., 1954.  ISBN 0-393-09530-4
* Harold Gleason og Warren Becker, *Music in the Middle Ages and Renaissance* (Music Literature Outlines Series I).  Bloomington, Indiana.  Frangipani Press, 1986.  ISBN 0-89917-034-X

## Eksterne lenker
* 
* 
* Adrian Willaert, hoasm.org
* 
* 
*
Hald internasjonale skole

**Hald internasjonale skole** er en fagskole som tilbyr et studium i tverrkulturell forståelse og internasjonalt arbeid. Skolen eies av Strømmestiftelsen, Det Norske Misjonsselskap og Norges Kristelige Student- og Skoleungdomslag (Laget NKSS) som har hvert sitt utvekslingsprogram. Studiet er en blanding av teori og praksis hvor alle studentene har et 6-7 måneders praksisopphold i en annen kultur. Det går rundt 40 norske og rundt 30 utenlandske studenter på skolen. Mens de norske studentene har praksisopphold i utlandet, er de utenlandske studentene i praksis i Norge. Studiet på Hald internasjonale senter gir grunnlag for fullt lån og stipend fra Statens lånekasse for utdanning. Skolen er lokalisert på Hald like utenfor Mandal.

## Linjene på Hald internasjonale skole
*Det Norske Misjonsselskap driver utvekslingsprogrammet Connect, og har  praksisplasser i Brasil, Hong Kong, Spanie, Frankrike og på Madagaskar. Tidligere har det hatt praksisplasser i Kina, Sør-Afrika,  Kamerun, Laos og Thailand.
*Strømmestiftelsen driver utvekslingsprogrammet Act Now, og har fo praksisplasser i Nepal, Uganda og Tanzania. Tidligere har det hatt praksisplasser i Rwanda,  Bolivia og Peru
*Laget NKSS driver utvekslingsprogrammet Interact  praksisplasser i Brasil, Colombia, Kenya, Madagaskar og Nepal. Tidligere har det hatt praksisplasser i Ecuador og Uganda.

Studentene på de tre linjene har mye av undervisningen felles, men har noe ulikt fokus, og dermed også en del undervisning hver for seg. Det meste av undervisningen foregår felles for norske og internasjonale studenter, mens en del er adskilt, for eksempel når de utenlandske studentene har norskundervisning.

## Referanser




## Eksterne lenker
* 
*
Said

**Said** eller **Sa‘id** (arabisk: سعيد) er et arabisk mannsnavn som betyr «glad, heldig».

## Utbredelse
*Said* er et utbredt arabisk mannsnavn ifølge *Dictionary of Arab Names*.

|}

## Kjente personer med navnet
Personene i listen er ordnet kronologisk etter fødselsår.
* Adel Said Mohammed (f. 1952), forfatter
* Saïd Taghmaoui (f. 1973), fransk skuespiller
* Said Abdulwahab, somalisk-norsk flyktningearbeider, leder av Somali Aid Service
* Said Dibaj, musiker og musikkpedagog

## Referanser


## Eksterne lenker
*
Den vesle børa

**Den vesle børa** er et vandresagn kjent i Danmark og Norge. I Reidar Th. Christiansens vandresagnkatalog er den klassifisert som ML 7005. I Norge er sagnet særlig godt kjent i østlandsfylkene og i Telemark, men spredte oppskrifter finnes også fra Søgne, Ulvik og Værøy.

:*Sagnet forteller om en bonde som alltid har lykka med seg, mens naboen hans stadig er uheldig. En dag han står på låven og tresker, får han se en liten nisse som pustende og pesende kommer trekkende med tre kornaks. Bonden ler av ham og sier at en så liten bør ikke kan være noe å puste og pese for. Da blir nissen sint og sier at han heretter skal dra like mye fra ham som han til nå har dratt til.
:*Etter den dagen hadde ikke bonden lykka med seg, men med naboen gikk det godt.*


Eksempler:
*[[Magne Aurom]], *Liv og Lagnad: Folkeminne frå Sør-Odal.* Oslo 1942, [[Norsk folkeminnelag]]s skrifter nr. 48 s. 77
*[[M. B. Landstad]], *Mytiske sagn fra Telemarken: Efterladte optegnelser''. Oslo 1926, Norsk folkeminnelags skrifter XIII, s. 138
Charlottes tryllevev (1973)

***Charlottes tryllevev*** (originaltittel: *Charlotte's Web*) er en amerikansk animert fantasyfilm for barn fra 1973, basert på E. B. Whites barnebok ved samme navn fra 1952.

Filmen er produsert av Joseph Barbera og William Hanna (kjent som Hanna-Barbera) og Edgar M. Bronfman, og regissert av Charles A. Nichols og Iwao Takamoto. Musikken og sangtekstene ble skrevet og komponert av Sherman Brothers, som tidligere hadde skrevet musikk for familiefilmer som ''Jungelboken'' (1967) og ''Chitty Chitty Bang Bang''.

De originale amerikanske stemmene i filmen har blant andre Henry Gibson, Debbie Reynolds, Paul Lynde, Agnes Moorehead, Pamelyn Ferdin (som Pam Ferdin), Bob Holt, Joan Gerber, John Stephenson, Don Messick, Rex Allen, Martha Scott, Herb Vigran og Dave Madden.

De norske stemmene i filmen har blant andre Henki Kolstad, Toralv Maurstad, Merethe Engmark, Anne Marit Jacobsen, Wenche Foss, Joachim Calmeyer, Inger Marie Andersen og Helge Reiss.

Filmen ble produsert av Paramount Pictures og hadde premiere i USA 1. mars 1973. Den hadde hatt førpremiere i New York City 22. februar 1973, og hadde premiere i Vest-Tyskland 30. mars 1973, i Sverige 11. august og i Japan 25. august. Filmen ble utgitt på video i Norge av Select video på begynnelsen av 1980-tallet under tittelen *Den syngende gris*.

## Senere filmer
I 2003 hadde en oppfølger til filmen premiere; oppfølgeren fikk tittelen *[[Wilburs store eventyr]]* på norsk.

En ny filmatisering hadde premiere i 2006; også den hadde tittelen ''Charlottes tryllevev'' på norsk. Dette var imidlertid ikke en animasjonsfilm. I filmen fra 2006 hadde Dakota Fanning hovedrollen som den lille jenta Fern.

## Referanser


## Eksterne lenker
*
Helnote

**Helnote** er et symbol brukt i musikknotasjon. Helnoten uttrykker en *varighet* av en tone typisk gjennom en hel takt i 4/4 takt, noe navnet er avledet fra. Symbolet er en oval uten fyll og har i motsetning til de fleste andre noteverdier ingen hals.
Vestlandsforsking

**Vestlandsforsking** er et regionalt forskningsinstitutt lokalisert i Sogndal med ca. 35 ansatte og en årsomsetning på 38 millioner. Instituttet har kontor i Fosshaugane Campus. Det utfører forskning, utviklingsarbeid og utredninger på oppdrag fra offentlig sektor, næringsliv og forskningsråd. Oppdragene omfatter både regionale, nasjonale og internasjonale prosjekter. Direktør siden 2022 er Anne Karin Hamre.

Vestlandsforsking utfører forskning på disse områdene:

* **Klima og miljø**: utslippsreduksjon; klimatilpasning; planlegging og bærekraftig utvikling; industriell økologi og naturressursforvaltning

* **Reiseliv**: opplevelsesturisme; digitalisering; bærekraftig reiseliv

* **Teknologi og samfunn**: stordata og nye teknologier; regional utvikling og digitalisering; kjønn, mangfold og teknologi

## Referanser


## Eksterne lenker
* Hjemmeside